Cryptocephalomorpha

Cryptocephalomorpha  er en slekt av løpebiller.

Utseende 
Nokså små, avlange, blanke og glatte, sylindriske løpebiller, ligner ikke på typiske medlemmer av denne familien. Kroppen er nokså jevnbred, hodet rundet, kort og bredt med små kjever, for det meste skjult av pronotum. Et særtrekk er at overleppen (labrum) er skjult på undersiden av hodet. Antennene er ganske korte, omtrent så lange som hodets bredde. Pronotum er rundet, tilsmalnende forover, danner en kontinuerlig kurve med dekkvingene. Beina er ganske korte. På farge er de gjernre mørkt brunrøde med lysere flekker på dekkvingene.

Levevis 
Artene forekommer på områder med tørr, sandig jord i ørkener, halvørkener og stepper. Larvene lever i maurtuer, de voksne billene er også å finne rundt disse.

Utbredelse 
Slekten er utbredt i Sørøst-Asia og Australia, fra India i vest til Melanesia i øst.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Pseudomorphinae Newman, 1842
 Slekten Cryptocephalomorpha Ritsema, 1875
 Cryptocephalomorpha australica Baehr, 1997
 Cryptocephalomorpha collaris (C.O. Waterhouse, 1877)
 Cryptocephalomorpha gaverei Ritsema, 1875
 Cryptocephalomorpha genieri Baehr, 1997
 Cryptocephalomorpha gigantea Baehr, 2002
 Cryptocephalomorpha indica Baehr, 2013
 Cryptocephalomorpha laosensis Baehr, 2013
 Cryptocephalomorpha major Baehr, 1997
 Cryptocephalomorpha maxima Baehr, 2009
 Cryptocephalomorpha ovalis Baehr, 2013
 Cryptocephalomorpha papua Darlington, 1968
 Cryptocephalomorpha siamensis Maruyama, Komatsu & Sakchoowong, 2016

Eksterne lenker 
 antwiki, oversikt over artene 
 

Pseudomorphinae
Biller formelt beskrevet i 1875
Australias insekter
Dyr formelt beskrevet av Cornelius Conrad Ritsema